Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1479

1. A foglalkozás gyakorlása során előforduló legfontosabb feladatcsoportok: — Saját szakmai területén a gyakorlat ideje alatt oktatási, szervezési, vezetési feladatokat lát el. — Részt vesz a demonstrációs egység napi ápolási/gondozási/rehabilitációs feladatainak ellátásában. — Közreműködik az egészségügyi képzések gyakorló területein a szakmai gyakorlatok koordinálásában. — Az oktatást végző intézménnyel együttműködve a tanulók/hallgatók szakmai gyakorlatának tervezése a gyakorló terület munkarendjének megfelelően. — A gyakorlat megkezdésekor a tanulók/hallgatók munka- és balesetvédelmi oktatásának biztosítása, dokumentálása, a felelősségbiztosítás megkötésének ellenőrzése. — A tanulók/hallgatók számára a gyakorlat időtartamára megfelelő szociális, a csoportos konzultációhoz szükséges helyiségek, munkavédelmi eszközök biztosítása. — A tanulók/hallgatók fegyelmi vétségeinek, illetve a velük kapcsolatos rendkívüli események jelzése a képző intézmény felelős vezetője felé (az együttműködési szerződésben rögzítettek alapján). — A tanulók/hallgatók gyakorlati tevékenységének ellenőrzése, értékelése, folyamatos kapcsolattartás a képző intézménnyel. — Részvétel a tanulók/hallgatók ellenőrző értékelő munkájában a szakmai vizsgák során. — Részvétel a tanulói, hallgatói csoport építésében. — Tanulói, hallgatói egyéni munka irányítása, kompetenciafejlesztés. — A szakképesítés szakmai tartalmát irányító dokumentumok ismerete, a szakmai elméleti és gyakorlati követelmény alkalmazása a gyakorlati képzés során. — Szakterületének megfelelő továbbképzésekben közreműködik. — Gyakorlati oktatással, képzéssel kapcsolatos menedzsment feladatokat végez. — Közreműködik a minőségbiztosítási tevékenység kidolgozásában. — Gyakorlati oktatás, képzés minőségbiztosításában részvétel. — Kommunikációs technikát alkalmaz. — Közreműködik az ápolás kutatás feladatainak ellátásában. — Etikai, pedagógiai, szociológiai ismereteket alkalmaz. — Jogi ismereteket alkalmaz.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes